Branislav Niňaj

Branislav Niňaj (* 17. máj 1994, Bratislava) je profesionálny slovenský futbalista hrajúci za holandský klub Fortuna Sittard.

Klubová kariéra 
Svoju futbalovú kariéru začal vo futbalovej akadémii Jozefa Vengloša. Medzi jeho ďalšie angažmán patrí: FC Petržalka 1898, ŠK Slovan Bratislava a K.S.C. Lokeren Oost-Vlaanderen.

V sezóne 2012/13 získal so Slovanom Bratislava "double", tzn. ligový titul a triumf v domácom pohári. V sezóne 2013/14 ligový titul so Slovanom obhájil. 5. júla 2014 bol u výhry 1:0 nad MFK Košice v slovenskom Superpohári.

Reprezentačná kariéra 
Niňaj pôsobil v mládežníckych reprezentáciách Slovenska vrátane tímu do 21 rokov.

19. novembra 2013 debutoval v A-mužstve Slovenska pod trénerom Jánom Kozákom v priateľskom stretnutí proti Gibraltáru, ktoré malo dejisko v portugalskom Algarve v meste Faro a bolo vôbec prvým oficiálnym zápasom Gibraltáru po jeho prijatí za 54. člena UEFA v máji 2013. V zápase sa zrodila prekvapivá remíza 0:0, za slovenský výber nastúpili hráči zo širšieho reprezentačného výberu a tiež niekoľko ďalších debutantov. Branislav sa dostal na ihrisko v závere stretnutia.

Referencie

Externé odkazy 
 Profil hráča na stránke ŠK Slovan Bratislava
 Profil hráča na transfermarkt.com

Zdroj 

Slovenskí futbalisti
Futbaloví obrancovia
Hráči FC Petržalka 1898
Hráči ŠK Slovan Bratislava
Hráči KSC Lokeren
Osobnosti z Bratislavy